Girstučio baseinas

„Girstučio“ baseinas – vienas iš didžiausių Lietuvos plaukimo kompleksų Kaune, kuris atitinka tarptautinius standartus ir yra įsikūręs „Girstučio“ kultūros ir sporto rūmuose.

Iki 2022 m. buvo vienintelis Kaune 50 metrų ilgio baseinas, po rekonstrukcijos atidarytas 2013 m. Vietoje buvusio lengvosios atletikos maniežo, kuris nebeatitiko tarptautinių reikalavimų, įrengtas 25 metrų baseinas. Dalis baseino insfrastruktūros buvo atnaujinta 2015 m., tuo pat metu 2 aukšte įrengta treniruoklių salė, o 2023 m. buvo įrengta nauja pirčių erdvė.

Sportinėje dalyje įrengtas 50 m ilgio 8 takelių baseinas. Tribūnose įrengta 180 sėdimų vietų. Antroji komplekso dalis skirta pramogoms: čia veikia sūkurinės vonios, 25 m ilgio 4 takelių baseinas, pramoginis baseinas, nusileidimo į vandenį takelis, pirčių zona, baras. Savaitgaliais olimpiniame baseine galima naudotis vandenlenčių trasa, plaukioti jame tuo metu neleidžiama.

Veikia plaukimo akademija „Banga“. 2015 m. „Girstučio“ baseine plaukimo užsiėmimus lankė apie 900 vaikų.

Girstučio baseine 2013 m., 2023 m. surengti atviri Lietuvos plaukimo čempionatai.

2014 metais Girstučio baseino naują logotipą sukūrė grafikos dizaineris Aleksejus Kudinovas, kuris savo kūrybiškumu ir profesionalumu prisidėjo prie baseino įvaizdžio atnaujinimo.
alt=|miniatiūra|206x206px|2014 metais naujas Girstučio baseino logotipas. Sukūrė grafikos dizaineris Aleksejus Kudinovas.

 Šaltiniai 

 Nuorodos 

 Oficiali svetainė

Kategorija:Kauno sportas
Kategorija:Lietuvos sportiniai baseinai